Christianshavn

Christianshavn je umelý ostrov v susedstve Kodane v Dánsku. Ostrov bol založený v 17. storočí Kristiánom IV. ako rozšírenie opevnenia Kodane. Má rozlohu  a populáciu 10 140 ľudí.

História 
V roku 1612 dánsky kráľ Kristián IV. predstavil ambiciózny projekt na opevnenie Kodane. Počas rokov 1618 až 1623 vztýčil hlinené násypy s piatimi baštami v močaristej oblasti medzi Kodaňou a ostrovom Amager. V tých rokoch sa objavila aj idea vytvorenia novej obchodnej štvrte v tejto oblasti. Tieto dva nápady sa spojili a v roku 1639 bola založená malá obchodná štvrť s pevnosťou, ktorá dostala meno Christianshavn.

Atrakcie 

 Kostol Spasiteľa
 Christiania
 Dánske centrum architektúry
 Lille Mølle (historické múzeum)

Doprava 
Ostrov je napojený na Kodanské metro na obe linky M1 a M2, zastávku na ostrove majú aj vodné autobusy č. 901 a 902.

Christianshavn v kultúre 
Kostol Spasiteľa sa objavuje v knihe Cesta do stredu Zeme od Jules Verna. Ostrov sa stal nesmrteľný vďaka veľmi populárnemu dánskemu seriálu Huset på Christianshavn (slovensky: Dom v Christianshavne). Ostrov je dejiskom knihy Cit slečny Smilly pre sneh od dánskeho autora Petra Høega.

Iné projekty

Zdroj 

 
Mestské časti Kodane
Umelé ostrovy